CNN-ov izbor: Baklava među 50 najboljih poslastica u svijetu

Američka televizijska kuća CNN je izabrala 50 poslastica za koje smatra da su najbolje na svijetu. Na listi je jedna od omiljenih tradicionalnih poslastica u Bosni i Hercegovini – baklava.

Opisali su je kao desertom koji ima više slojeva i napomenuli da je riječ o zalivenom kolaču. Podsjetili su da je baklava naslijeđe Osmanskog carstva.Levant, Balkan, Kavkaz i Sjevernu Afriku su označili kao prostorom gdje je ovaj desert iznimno popularan i naglasili su da je riječ o dijelu svijeta kojim su vladali Osmanlije.

Tursku su naveli kao “duhovni dom” baklave. Istakli su da se u ovoj zemlji služe izvrsne baklave izrezane u obliku dijamanta te da se prave od oraha i da su prelivene mednim sirupom.

Naglasili su da je baklava samo jedna od poznatih poslastica koje se smatraju zaostavštinom Osmanskog carstva, ali da je s razlogom najpoznatija. Kao razlog za to u CNN-u su izdvojili jednostavan sastojak i zaključili da je među najprivlačnijim poslasticama u svijetu.